বাংলাদেশের চিকিৎসা মহাবিদ্যালয়ের তালিকা

বাংলাদেশে স্নাতক এবং উচ্চ পর্যায়ে চিকিৎসা শিক্ষা প্রদানের জন্য বেশ কয়েকটি মেডিকেল কলেজ রয়েছে। সকল কলেজ প্রধানত “সরকারি” ও “বেসরকারি” এ দুই ভাগে বিভক্ত। এই কলেজসমূহকে নিয়ন্ত্রণ করে স্বাস্থ্য শিক্ষা অধিদপ্তর এবং প্রতিটি কলেজই একটি বিশ্ববিদ্যালয়ের অধিভুক্ত থাকে। মেডিকেল কলেজ এবং ডেন্টাল কলেজসমূহের অনুমোদন দেয় বাংলাদেশ মেডিকেল এন্ড ডেন্টাল কাউন্সিল, যা “মেডিকেল কাউন্সিল আইন, ১৯৭৩ (১৯৭৩ সনের ৩০ নং আইন)” অনুযায়ী গঠিত একটি কাউন্সিল। এর মাধ্যমেই উক্ত মেডিকেল কলেজ বা ডেন্টাল কলেজ চিকিৎসক তৈরির ক্ষেত্রে অনুমোদন প্রাপ্ত হয়। এছাড়া বাংলাদেশে মেডিকেল এবং ডেন্টাল শিক্ষার ব্যাপারে নীতিমালাও প্রণয়ন করে এই সংস্থাটি।

সরকারি মেডিকেল কলেজ 
বর্তমানে বাংলাদেশে সরাসরি সরকারের ব্যবস্থাপনাধীনে পরিচালিত মেডিকেল কলেজের সংখ্যা ৩৭ টি। এর মধ্যে ঢাকা বিভাগে ১০ টি মেডিকেল কলেজ, চট্টগ্রাম বিভাগে ৬ টি, রাজশাহী বিভাগে ৫ টি, খুলনা বিভাগে ৫ টি, ময়মনসিংহ বিভাগে ৩ টি, সিলেট বিভাগে ৩ টি, রংপুর বিভাগে ৩ টি এবং বরিশাল বিভাগে ২ টি মেডিকেল কলেজ অবস্থিত।

১৯৪৬ সালে ব্রিটিশ শাসনামলে ঢাকার বকশিবাজারে প্রতিষ্ঠিত ঢাকা মেডিকেল কলেজই এদেশের প্রথম সরকারি পর্যায়ে প্রতিষ্ঠিত মেডিকেল কলেজ।

২০২২-২৩ শিক্ষাবর্ষ পর্যন্ত ৩৭টি মেডিকেল কলেজে সর্বমোট আসন সংখ্যা ছিলো ৪৩৫০ টি। এবং প্রায় প্রতিবছরই এই সংখ্যাটি বৃদ্ধি পাচ্ছে। ২০২৩-২৪ শিক্ষাবর্ষে ১০৩০টি আসন বৃদ্ধি পেয়ে বর্তমানে ৩৭টি সরকারি মেডিকেল কলেজের মোট আসন সংখ্যা ৫৩৮০টি।

 সাধারণ আসন: ৫২৩৩টি।
 মুক্তিযোদ্ধা কোটায় আসন: ১০৮টি। (মোট আসনের ২%)
 উপজাতি কোটায় আসন: ৩৯টি
 মোট আসন সংখ্যা ৫৩৮০টি।

সামরিক বাহিনী পরিচালিত মেডিকেল কলেজ 

বাংলাদেশ সেনাবাহিনী সরাসরি নিজস্ব ব্যবস্থাপনায় ১ টি সরকারি ও ৫ টি বেসরকারি মেডিকেল কলেজ পরিচালনা করে। সরকারি মেডিকেল কলেজটি ঢাকা সেনানিবাসে অবস্থিত। অন্য ৫ টি বেসরকারি চট্টগ্রাম, যশোর, রংপুর, কুমিল্লা ও বগুড়া সেনানিবাসে অবস্থিত।

বেসরকারি মেডিকেল কলেজ 

বেসরকারি উদ্যোগে স্নাতক পর্যায়ের চিকিৎসা শিক্ষা ও গবেষণা নিমিত্তে স্থাপিত চিকিৎসা মহাবিদ্যালয়গুলোই বেসরকারি মেডিকেল কলেজ। ঢাকার ধানমন্ডিতে অবস্থিত বাংলাদেশ মেডিকেল কলেজ বাংলাদেশের এ ধরনের প্রথম প্রতিষ্ঠান, যা ১৯৮৬ সালে বাংলাদেশ সরকার-এর অনুমোদন লাভ করে। পরবর্তীতে আরও অনেকগুলো বেসরকারি মেডিকেল কলেজ প্রতিষ্ঠিত হয়। সরকারি কলেজগুলোর ন্যায় প্রতিটি বেসরকারি কলেজকেও একটি বিশ্ববিদ্যালয়ের অধিভুক্ত হয়ে বাংলাদেশ মেডিকেল এন্ড ডেন্টাল কাউন্সিল থেকে অনুমোদন নিতে হয়।

প্রায় প্রতি বছরই বেসরকারি ব্যবস্থাপনায় নতুন মেডিকেল কলেজ প্রতিষ্ঠা হয়। ২০১৩ সালে বেসরকারি মেডিকেল কলেজের সংখ্যা ছিল ৬৫ টি, ২০১৪-তে ৬৬ টি। ২০১৮ এ ধরনের মেডিকেল কলেজের সংখ্যা ছিল ৬৯ টি এবং ২০২০-এ এর সংখ্যা ৭০ টি।

সরকারি ডেন্টাল কলেজ/ইউনিট 

বাংলাদেশের একমাত্র পূর্ণাঙ্গ সরকারি ডেন্টাল মেডিকেল কলেজ হলো ঢাকা ডেন্টাল কলেজ। এছাড়া দেশের আটটি মেডিকেল কলেজে আছে ডেন্টাল ইউনিট। প্রতিটি প্রতিষ্ঠানই একটি সরকারি বিশ্ববিদ্যালয়ের অধিভুক্ত থাকে। এসব প্রতিষ্ঠান “ব্যাচেলর অব ডেন্টাল সার্জারি (বিডিএস)” ডিগ্রি প্রদান করে। সরকারি ডেন্টাল কলেজ/ইউনিটসমূহে মোট আসন সংখ্যা ৫৪৫ টি।

সরকারি ডেন্টাল কলেজ

সরকারি ডেন্টাল ইউনিট

বেসরকারি ডেন্টাল কলেজ/ইউনিট

বেসরকারি ডেন্টাল কলেজ

বেসরকারি ডেন্টাল ইউনিট

প্রস্তাবিত মেডিকেল কলেজ সমূহ
 সৈয়দপুর রেলওয়ে মেডিকেল কলেজ
 নারায়ণগঞ্জ মেডিকেল কলেজ

আরও দেখুন 

 স্বাস্থ্য অধিদপ্তর
 বাংলাদেশ মেডিকেল এন্ড ডেন্টাল কাউন্সিল
 বাংলাদেশের নার্সিং শিক্ষাপ্রতিষ্ঠানের তালিকা
 বাংলাদেশের ইনস্টিটিউট অব হেলথ টেকনোলজি ও ম্যাটস-এর তালিকা
 বাংলাদেশের শিক্ষা ব্যবস্থা
 বিশ্ববিদ্যালয় মঞ্জুরী কমিশন (বাংলাদেশ)
 বাংলাদেশের বিশ্ববিদ্যালয়ের তালিকা
 বাংলাদেশের বিদ্যালয়ের তালিকা
 বাংলাদেশের কলেজের তালিকা
 বাংলাদেশের ইনস্টিটিউটের তালিকা
 বাংলাদেশের ডেন্টাল কলেজের তালিকা
 বাংলাদেশে টেক্সটাইল শিক্ষা
 বাংলাদেশের স্থাপত্য শিক্ষা প্রতিষ্ঠানের তালিকা

তথ্যসূত্র

বহিঃসংযোগ 
 স্বাস্থ্য অধিদপ্তর-এর ওয়েবসাইট
 বাংলাদেশ মেডিকেল এন্ড ডেন্টাল কাউন্সিল-এর ওয়েবসাইট
 ঢাকা বিশ্ববিদ্যালয় (ঢাবি)-এর অধিভুক্ত কলেজ/ইনস্টিটিউটসমূহ
 রাজশাহী বিশ্ববিদ্যালয় (রাবি)-এর অধিভুক্ত কলেজ ও ইনস্টিটিউটসমূহ 
 চট্টগ্রাম বিশ্ববিদ্যালয় (চবি)-এর অধিভুক্ত কলেজসমূহ
 রাজশাহী মেডিকেল বিশ্ববিদ্যালয় (রামেবি)-এর অধিভুক্ত ইনস্টিটিউটসমূহ
 চট্টগ্রাম মেডিকেল বিশ্ববিদ্যালয় (চমেবি)-এর অধিভুক্ত সরকারি প্রতিষ্ঠানসমূহ 
 চট্টগ্রাম মেডিকেল বিশ্ববিদ্যালয় (চমেবি)-এর অধিভুক্ত বেসরকারি প্রতিষ্ঠানসমূহ 
 বঙ্গবন্ধু শেখ মুজিব মেডিকেল বিশ্ববিদ্যালয় (বশেমুমেবি)-এর অধিভুক্ত ইনস্টিটিউটসমূহ 
 মেডিকেল ও ডেন্টাল কলেজ সমূহের তালিকা (সরকারি এবং বেসরকারি) (pdf) 
 Admission circular for Foreign students for the Academic Year (pdf) 

বাংলাদেশের মেডিকেল কলেজ
বাংলাদেশের বিশ্ববিদ্যালয় ও মহাবিদ্যালয়ের তালিকা